**יום עיון – אלימות נגד נשים**

מחלקים את מעגל המרכזים לשתי קבוצות

**שיחת פתיחה**- חשוב להדגיש בתחילת היום לשים את הציניות בצד ולחשוב על מה שאומרים בשביל לא לפגוע. אנחנו יודעים שהנושא יכול להיות טעון ורגיש אבל אנחנו רוצים לנהל שיח בוגר ורגיש. בעקבות המקרים האחרונים בישראל מהאונס הקבוצתי באילת, המסרים בפתיחת שנת הלימודים בית הספר בכפר סבא ועד השבוע האחרון שבו נרצחו שתי נשים על ידי בני הזוג שלהן ועוד חודש יציינו את יום המאבק באלימות נגד נשים אנחנו רוצים להתמקד בשינוי שאנחנו רוצים לראות בארץ שלנו או לפחות בשבט שלנו.

1. נשאל את המרכזים מה האסוציאציות שעולות להם כשאנחנו מדברים על המאבק באלימות נגד נשים
2. עד כמה לדעתם מתעסקים בזה?
3. האם יש פער בין ההתעסקות בנושא לבין ההבנה של הנושא?
4. האם יש חשיבות עבורם לעיסוק בנושא? אם כן מהי

-נשתף אותם שהמטרה של היום הזה היא שהנושא יעבור לשבטים בצורה מותאמת ולדעתנו הדרך היא למידה וקבלת כלים ושאנחנו מתאמצים ליצר מערך של מספר פעולות לשכבה הבוגרת בהנהגה

**זמן: 20 דק'**

**יחידה 1- למידה- ניסיון להבין מציאות מורכבת**

נחלק את הקבוצה לזוגת וניתן לכל זוג לבחור מספר מילים מהשיח הפמניסטי. הקבוצות יצטרכו לחפש את המשמעות והפירוש של המילה ולאחר מכן לעשות חיפוש של כתבות, פוסטים, תגובות שמדגימות את ההגדרות האלה.

נמליץ להם להיכנס לאתרי תקשורת פמניסטית ועמודי פייסבוק דוגמת: פוליטיקלי קוראת, המקום הכי חם בגיהנום, כולן וכו'...

הזוגות מציגים במליאה את ההגדרות וכיצד הן באות לידי ביטוי.

1. אילו תחושות ומחשבות עלו להם במשימה הזאת?
2. יש מילים שחשבתם שאתם יודעים מה הפירוש שלהם וגיליתם שלא?
3. האם יש הגדרות או מקרים שהם נתקלו בהם ששהם לא מסכימים איתם?
4. האם יש הגדרות או מקרים שגרמו להם לחשוב שונה על מצב קיים שהם היו שלמים איתו?

*יש מקרים בהם ההגדרות של המילים נכונות לתיאור גם דברים שקורים לא רק לנשים, אבל התדירות שזה קורה כלפי נשים כל כך גבוה שנוצרה מילה מיוחדת להסביר את זה*

**זמן: 60 דק' | נספח א'**

**הרצאה:** אור אבו, מקימת קבוצת 'פמניסטיות אשקלוניות', אקטיביסטית, תספר לנו על המאבקים שהם הובילו ברמה המקומית על מנת לעורר שיח ושינוי ביחס לאלימות כלפי נשים וביחס כלפי נשים בכלל.

**זמן: 60 דק'**

**עיבוד הרצאה**

1. איך היתה לכם ההרצאה?
2. היה משהו שתפס אתכם במיוחד?
3. משהו שהתחברתם אליו יותר או פחות?

**זמן: 20 דק'**

**יחידה 2**

נחלק את הקבוצה לשלוש וניתן לכל קבוצה לבחור לקרוא על ארגון פמניסטי. לאחר מכן הם יקבלו דף עבודה 'אבחון מצב חברתי' על מנת לבחון את השינוי שהארגון עשה/שואף אליו

**זמן: 30 דק' | נספח ב' + ג'**

זמן עבודה עצמית: כל אחד לוקח את הדף אבחון מצב חברתי ועובד עליו לגבי השבט שלו. חשוב להדגיש שאנחנו בוחנים את השבט מנקודת המבט שלמדנו ועסקנו בה היום, מהמשקפיים המגדריים שלמדנו להשתמש בהם לאורך היום.

**זמן: 30 דק' | נספח ג'**

**סיכום**

1. איך היה לכם היום? איך הרגשתם?
2. איפה זה פוגש אתכם ברמה האישית? בתור מרכזי שבטים?
3. מה לקחתם איתכם מהיום הזה?
4. האם ואיזה שינוי אתם רוצים להביא לשבטים שלכם?

**זמן: 30 דק'**

***הערות שלנו למעבירי הפעולה:***

* חשוב להגיע להעביר את הפעולה מחיבור והבנה של הנושא ו/או אחרי למידה מעמיקה.
* למשתתפים רבים היה קשה עם המילה אלימות בקונטציה של אלימות ממסדית בעיקר שכן הפגיעה היא לא ישירה ומעוגנת בחוק. אולי מומלץ לפרק את משמעות המילה אלימות.
* עלה קושי לבחון את השבטים בגלל שחלק לא מרגישים שהם מכירים מספיק את השכב"ג והשבט. צריך להתעקש איתם לחפש נושאים עם המשקפיים המגדריות ואם זה גם לא אפשרי לדבר על הנוער בכללי או על הילדים במסגרות ההתנדבות האחרות שלהם.

**לכל מי שרוצה ללמוד עוד על המאבק באלימות נגד נשים ועל מאבקים פמניסטים בפרט ולבחון את היום יום שלנו במשקפיים המגדריות אנחנו ממליצות על האתרים הבאים:**

* רחוב משלה- עמוד פייסבוק המציג נשים הראויות להיות מונצחות בשמות רחובות-

https://www.facebook.com/herstreet

* המקום הכי חם בגיהנום- עיתונות שדבקה בעקרונות של דמוקרטיה, שיוויון וצדק חברתי-

https://www.facebook.com/hottestplaceinhell/

* פוליטיקלי קוראת- גוף תקשורת פמניסטי המשקף מציע ניתוח טקסטים קיימים וכתיבה חדשה מנקודת מבט נשית-

https://www.facebook.com/politicallycorret/

* כולן- לקידום השיח והעשיה הפמניסטית בישראל-

https://www.facebook.com/togetherallofus/

**נספח א- הגדרות**

דיכוי

אלימות כלכלית

הצטלבות מיקומי שוליים

אלימות מגדרית

הסגברה

סלאט שיימינג

פריבילגיות

טריגר

הגמוניה

אפליה

פטריארכיה

הדרה חברתית

דימוי גוף

חשיבה מגדרית

העצמאת נשים

**נספח ב'-** אבחון מצב חברתי

מהו **המצב חברתי** הקיים אותו אנחנו רוצים לשנות: ­­­­­­­­­­­­­­

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­\_\_\_\_\_\_\_\_\_\_\_\_\_\_

מהם **הצרכים החברתיים** שעולים שצריכים לקבל התייחסות:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מה **הבעיות החברתיות** שנוצרו מהשילוב של שני הדברים הנ"ל:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מיהם **השחקנים הנוספים** בזירה (עסקים, עמותות, ממסדי, תושבים):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מה היא **הצעת השינוי**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**נספח ג'- סיפורים על שינוי שלקחנו מהמקור הבא:**

<https://politicallycorret.co.il/%D7%A4%D7%9E%D7%99%D7%A0%D7%99%D7%96%D7%9D-%D7%93%D7%95%D7%97-%D7%A9%D7%A0%D7%AA%D7%99/>

**נבחרות: אסתי שושן**

****

**"נבחרות" היא תנועה חברתית פמיניסטית של נשים חרדיות הפועלות למען ייצוג, שוויון וקול. התנועה החלה את דרכה בשנת 2012 כתנועת מחאה בשם "לא נבחרות, לא בוחרות", של נשים שרצו לשפר את מצבן ומעמדן בחברה החרדית, לבלום תהליכי הקצנה ביחס לנשים, לעורר מודעות לסוגיות נפיצות השרויות בטאבו חברתי קהילתי ולייצר עתודת מנהיגות חרדית. "נבחרות" פועלת בערוץ חיצוני של חקיקה ומשפט ובדרישה לשנות את המצב בו מפלגות משפיעות בכנסת וברשויות המקומיות מוכרזות כמפלגות לגברים בלבד, מצב היוצר פגיעה ממשית בנשים בישראל בכלל ובנשים חרדיות בפרט. במקביל, נבחרות פועלת בערוץ פנים קהילתי של הגברת תודעה לזכויות הנשים החרדיות, לזכותן לייצוג במוקדי קבלת ההחלטות, לשוויון ולהכרה בפני החוק ולמתן לגיטימציה לקולן הייחודי ולהשפעתו במרחב הישראלי. לארגון שלוש עובדות בשכר וכעשרים מתנדבות.**

***ספרי בקצרה על הפעילויות המשמעותיות שנעשו השנה בהקשרים פמיניסטיים ועל ההישגים שלכן כארגון:***

פאנל "**בוחרות להשפיע**": לפני הבחירות בסבב הראשון, בחודש אפריל, כינסנו פאנל פוליטיקאים.יות מכל המפלגות לכנס עם נשים חרדיות, בו הם שמעו לראשונה על האתגרים העומדים בפני נשים חרדיות ועל העדר ייצוגן סביב שולחן ההחלטות.

**"מחאת הכיסאות":** סמוך לבחירות שנערכו בחודש ספטמבר, הושקה מחאת הכיסאות; קמפיין גרילה משותף עם נשות "לוט"ם", למאבק בטרור מגדרי. במחאה נתלו שלטים על ספסלי רחוב עם כיתוב "**הישיבה לגברים בלבד**" שעוררו עניין רב ותהיות ברחבי הרשת. התשובה הגיעה לאחר כמה ימים בסרטון בו הסבירו נשות הארגון על הכיסאות הפוליטיים, עליהם נשים חרדיות לא מורשות לשבת. הסרטון הופק בשיתוף קמפיין "אני אישה, אני בוחרת" וזכה למאות אלפי צפיות ברשת. על קמפיין זה זכה הארגון בפרס דרור לשינוי חברתי בדצמבר האחרון.

"**זה לא שלום בית אם את מפחדת**": לרגל יום המאבק באלימות נגד נשים, הפקנו כרזות בשפות שונות, כולל יידיש, בו נראה שולחן שבת שהשתבש וכוס יין שנשפכה, הכותרת אמרה "זה לא שלום בית אם את מפחדת" ולמטה הונגשו מספרי הטלפון של ארגוני הסיוע לנשים חרדיות: "בת מלך", "באשר תלכי" ו"תהל". אחרי שעיריית בני ברק סירבה לאפשר תליית כרזות על לוחות המודעות, הופצו אלפי פליירים בבני ברק ומאות הופצו על ידי פעילות ארגון "באשר תלכי".

**"הנבחרת", עתודת מנהיגות חרדיות**: מחזור שני של הכשרה לאקטיביזם פוליטי וחברתי בשיתוף ויצו הסתיים בהצלחה.

**בתחילת שנת 2019 הודיעה אגודת ישראל על שינוי סעיף מפלה בתקנון שלה:** נבחרות הובילה בשנים האחרונות יחד עם ארגוני נשים נוספים את בגצ אגודת ישראל שיזמה עו"ד תמר בן פורת.

נבחרות נטלה חלק פעיל במתן עדויות **בבגצ קול ברמה**שהובילה "קולך", שהסתיים השנה בהצלחה בשלב התובענה שלו: מהיום יש תג מחיר להדרת נשים. הרדיו פועל כיום לשילוב נשים במשבצות השידור השונות, אך מקפיד להדיר ממנו את פעילות הארגון.

 חשבון אינסטגרם חדש ובועט נחנך בארגון, תחת ההשטאג **#מנערותאתהשיח**, אנו מנכיחות מושגים מהעולם הפמיניסטי חרדי, בהומור קליל ובשפה חזותית מרעננת.

בנוסף, מייסדת הארגון, אסתי שושן, זכתה בפרס רפפורט על פועלה.

***ספרי לנו על התכניות לשנה הבאה***

מחזור נוסף לתוכנית "הנבחרת, עתודת.מנהיגות חרדיות", שיתופי פעולה מפתיעים בעולם החקיקה, הרחבת פעילות באינסטגרם ובמדיה הדיגיטלית, הכשרה לפעילות במועצות דתיות.

***עם אילו ארגונים פמיניסטיים אחרים שיתפת פעולה השנה? באילו אופנים?***

עם ארגון ויצו בתכנית המנהיגות שלנו, עם קמפיין "אני אישה אני בוחרת" ו"לוט"ם". עם ארגוני סיוע: "**באשר תלכי**", "**בת מלך**" ו"**תהל**".

**לוט"ם: אנה קליימן**



**התארגנות אזרחית של נשים במטרה ליצור פעולות ישירות לא אלימות בנושאים פיניסטיים. נוסדה במטרה לאגד נשים שלא מוכנות לשתוק יותר אל מול הסקסיזם ששוטף את ארצנו, ובוחרות לצאת במחאה רדיקלית כנגד האלימות המגדרית הבין-אישית, החברתית והממסדית בישראל. זאת, תוך התארגנות אזרחית-קהילתית, שיתוף ידע ומשאבים, למען שינוי תודעתי-חברתי והעלאת מעמדן של נשים בישראל לסדר היום הציבורי, וכן במטרה להפעיל לחץ ציבורי ותקשורתי ממוקד על נבחרי ציבור שסורחים לכדי שינוי בפועל. אין בארגון תפקידים בשכר, יש ארבע מייסדות ששלוש מהן עומדות בראש הארגון ומאות פעילות ברחבי הארץ.**

 ***ספרי בקצרה על הפעילויות המשמעותיות שנעשו השנה בהקשרים פמיניסטיים***

החל מחודש יוני 2018 הפקנו רצף פעולות מחאה ישירות בשטח ובמדיה בנושא רצח נשים על רקע מגדרי בישראל: עיצוב והדפסת מודעות אבל לזכר הנשים שנרצחו על רקע מגדרי בשנה האחרונה והפצתן בהיקף ארצי, מיצגים חיים של נשים שוכבות מתבוססות בצבע אדום מול מוסדות מדינה ברחבי הארץ האחראיים למחדל, חסימות כבישים, עיצוב והפצת מדבקות "תזכור", ועוד. כשהנסיבות בשטח החמירו ועוד נשים נרצחו באכזריות בנובמבר 2018, התגבשה קואליציית "דגל אדום", בה תפקדנו כזרוע השטח של מה שלימים יקרא "**מחאת הנשים הגדולה**", בשיתוף פעולה עם מעל ל50 ארגונים. הרחבנו את שורות הפעילות שלנו ובמשך חודשים תחזקנו מחאה רדיקלית וחזותית שוטפת ובלתי פוסקת ברחבי הארץ. פעולות ישירות לא-אלימות שהגינו הכתיבו את נראות המחאה, אותן הפקנו בעשרות מוקדים ברחבי הארץ.

 ההתארגנות האזרחית תחת לוט"ם התרחבה מעבר למאבק ברצח נשים גם למאבק באלימות מינית, דוגמת מחאה כנגד מענק פרס "יקיר הזמר העברי" לאייל גולן בכנסת, מחאה נגד עזרתו של סגן שר הבריאות ליצמן לפדופילים, מחאה נגד נורמליזציה של אלימות מינית בחוף מציצים ועוד, כולן עוררו והניעו שיח ציבורי נרחב וגועש בנושאים אלו ואף תחקירים תקשורתיים.

בנוסף, יצרנו תשתית נגישה ובת קיימא (שאנו ממשיכות לעבוד עליה ולחדדה בימים אלו) שמאפשרת לנשים פרטיות להתאגד, ליזום ולהצטרף למחאה כנגד אלימות מגדרית, הן במקרה של מחאת הנשים והן באופן שוטף, כלפי כל ביטוי של אלימות מגדרית בישראל.

 ***ספרי לנו על הישגי הארגון בשנה החולפת***

מאות פעולות ישירות לא-אלימות בעשרות מוקדים ברחבי הארץ, סיקור נרחב בכלי תקשורת רבים, העלאת הסוגיות של אלימות מגדרית לסדר היום ציבורי, הנעת ותחזוק השטח במחאת הנשים הגדולה, הנעת תחקירים תקשורתיים, יצירת לחץ חברתי ממוקד על נבחרי ציבור והנעתם לפעולה לפי דרישות הקואליציה. בחודשים האחרונים אנו עדות לכך שאפילו השמועה "פעילות לוט"ם מתכננות להגיע" גורמת לעובדי ועובדות ציבור ברמה המוניציפלית והלאומית למלא את תפקידיהם בנושא מיגור, מניעה וטיפול אלימות מינית ומגדרית, במטרה להתחמק מתשומת לב תקשורתית שלילית.

 ***ספרי לנו על התכניות לשנה הבאה***

התכנית בשנה הקרובה היא להפוך את לוט"ם לפלטפורמת התארגנות אזרחית יעילה, נגישה ובת קיימא אף יותר. בימים אלו אנו עובדות על התשתית של לוט"ם במטרה לייעל את ההתארגנות האזרחית, לשמר פעילות, להנגיש אקטיביזם-שטח לכל אשה שזועמת ורוצה לפעול, ולייצר מרחב של שיתוף ידע ומשאבים בקרב פעילות ברחבי הארץ.

 ***עם אילו ארגונים פמיניסטיים אחרים שיתפת פעולה השנה? באילו אופנים?***

תפקדנו כזרוע השטח של קואליציית "**דגל אדום**" של מחאת הנשים הגדולה, חורף 2018-2019, במהלכה שיתפנו פעולה עם עורכות דין, פוליטיקאיות וכלל ארגוני הנשים הממוסדים החברים בקואליציה, מעל 50 במספר. במסגרת שת"פ זה, פעלנו במטרה לעורר תשומת לב תקשורתית רחבה לסוגיית רצח הנשים, ולהאיר זרקור על עבודתן של נשים מקצועיות מתוך ארגונים ללא מטרות-רווח, לוביסטיות, עורכות דין ופעילות לשינוי חברתי תוך שיתוף מידע ותיאום ברמה הגבוהה ביותר. ברמת הפקת הפעולות עצמן, נעשו שיתופי פעולה עם ארגון "**הפנתרות הורודות**" שמחו נגד אפליה כלפי קהילת הלהט"ב בהליך האימוץ, עם "**פוליטיקלי קוראת**" בסיקור וגיוס תרומות, ועוד. לוט"ם פועלת תמיד בשיתוף ותיאום עם ארגוני נשים העוסקים בסוגיות הנידונות, מתוך אמונה כי הריבוד של החזיתות השונות של המאבק הפמיניסטי בארץ הוא לטובתנו. אנו יוצרות הד תקשורתי באמצעות מחאה חזותית פרובוקטיבית בין היתר לדרישות של ארגוני נשים, מהלכים, יוזמות וסטטיסטיקות שהן אספו, ומתעלות את השיח הציבורי שמתעורר ללחץ ממוקד על מקבלי ההחלטות.

**פוליטיקאיות צעירות – מעזות, משפיעות, מנהיגות: ניצן סניור שניאור**



**מיזם חברתי, חינוכי ופוליטי שמטרתו: הגדלת מספר הנשים המכהנות כנבחרות ציבור ברמה הארצית והמקומית מתוך ההבנה שכאשר נשים לא נמצאות סביב שולחן קבלת ההחלטות, קולן אינו נשמע. הן לא נוכחות, לא נלקחות בחשבון ואינן לוקחות חלק בעיצוב החיים המשותפים של אזרחיות ואזרחי המדינה. התכנית מבקשת לעודד, לחזק ולהגדיל את כמות הנשים בבתי הנבחרות והנבחרים ופועלת בקמפוסים מובילים בישראל תוך הקפדה על איזון ועצמאות פוליטית. לארגון שלושים מתנדבות.**

***ספרי בקצרה על הפעילויות המשמעותיות שנעשו השנה בהקשרים פמיניסטיים***

שנת 2019 הייתה שנת הפעילות הרביעית שלנו. במהלכה, יותר משמונים סטודנטיות נחשפו לזירה הפוליטית הישראלית בגובה העיניים, למדו על עבודת הפוליטיקאית ברמה הארצית והמקומית ורכשו כלים, קשרים וידע שיעזרו להן בשדה הפוליטי, אם יבחרו להיכנס אליו בעתיד. בכל קמפוס מארבעת הקמפוסים בהם פעלנו ב-2019, התקיימו לאורך סמסטר ב' 10-13 מפגשים, כאשר כל מפגש עסק בהיבט אחר של הפוליטיקה הישראלית, כשמעל הכל נשאלת השאלה "כיצד הידע שאני רוכשת כעת, יקדם אותי לכניסה לזירה הפוליטית?". ארבע הקבוצות באוניברסיטה העברית, בן-גוריון, תל-אביב וחיפה, היו מוצלחות מאוד והמשובים מעידים כי תהליך הלמידה היה משמעותי ומהנה עבור הנשים הצעירות.

***ספרי לנו על הישגי הארגון בשנה החולפת***

בשנה החולפת פתחנו שתי שלוחות חדשות באוניברסיטאות תל-אביב וחיפה שהצליחו מאוד, חיזקנו את קהילת הבוגרות ואת מטה הארגון, ואיישנו תפקידי מפתח עם מתנדבות מוכשרות. במהלך השנה קיימנו מפגשים משמעותיים בכנסת, בעיריית תל-אביב, בעיריית ירושלים ובקמפוס ובעיקר שמחנו לראות את הבוגרות שלנו עושות צעדיהן בזירה הפוליטית ברמה הארצית והמקומית.

***ספרי לנו על התכניות לשנה הבאה***

הפעלה מוצלחת של התכנית בשש האוניברסיטאות שלנו, הקמת שלוחות בבר אילן ובאריאל, קמפיין מימון המונים שיאפשר לנו להמשיך לפעול בעצמאות מקסימלית ואירוע בוגרות ראשון וחגיגי בתמיכת קרן שוסטרמן.

***עם אילו ארגונים פמיניסטיים אחרים שיתפת פעולה השנה? באילו אופנים?***

לקחנו חלק בקואליציית "ארציות 2019" שפעלה בבחירות האחרונות לקידום נשים ואינטרסים של נשים, כנס "60:60" עם התאחדות הסטודנטיות והסטודנטים הארצית ו"פוליטיקלי קוראת".

***הערות, תוספות וכל דבר אחר:***

אנחנו שמחות לראות את ההתעניינות והאהבה של נשים צעירות בישראל לפוליטיקה, ומקוות לראות שינויים מהותיים בייצוג תוך עשור. מאמינות שבזכות הפעילות שלנו זה יכול לקרות. מעל הכל אנחנו מוקירות תודה לכל הרכזות, המשתתפות, המרצות, חברינו וחברותינו שתומכות בנו ומחזקות את פעילותנו. התמיכה האדירה הזו אינה מובנת מאליה, ואנחנו רוצות להוקיר על כך תודה.

**כולן – קידום השיח והעשייה הפמיניסטית בישראל: מורן נאור**



**תנועת שטח פמיניסטית הפועלת להשמעת קולן של נשים – בפרט נפגעות אלימות מינית, ולעיצוב השיח הציבורי בנושא. נאבקות למען שינוי התפיסה הציבורית בהקשרים של "האשמת הקרבן", מתוך תפיסה שאם יוקעו הפוגעים ותמיכה במתלוננות תגבר, תהיה מוטיבציה לנשים נוספות להתלונן על פגיעה מינית ובכך לחסל את התופעה. לארגון מנכ"לית בשכר ועשרות מתנדבות.**

***ספרי בקצרה על הפעילויות המשמעותיות שנעשו השנה בהקשרים פמיניסטיים***

עשרות הופעות בתקשורת, בהן הגנו על נפגעות תקיפה מינית ונתנו קול לשורדות.

הפקנו את צעדת השרמוטות 2019 בתל אביב בה השתתפו יותר מ-8000 נשים.

צייצנו, פרסמנו, דיברנו והגדלנו את השיח הפמיניסטי ברשת

הפקנו לוח שנה פמיניסטי בשיתוף פעולה עם המאיירת הגר וורטהיים.

הוצאנו לפועל קורס מובילות להכשרת אקטיביסטיות פמיניסטיות, בו הכשרנו עשרות אקטיביסטיות חדשות מרחבי הארץ, בטווח גילאים רחב, שפועלות לשינוי בקהילות שלהן.

הגענו לבתי ספר, שם העברנו הרצאות על פמיניזם, תרבות האונס והאשמת הקרבן.

***ספרי לנו על הישגי הארגון בשנה החולפת***

הישג מהותי בשנה האחרונה היה הקשר שנוצר ביננו לבין גופי תקשורת, בכל הקשור ליחס למתלוננות. קשר שיצר שינוי בדרך בה התקשורת מטפלת בסוגיות של אלימות מינית.

***ספרי לנו על התכניות לשנה הבאה***

בשנה הבאה אנחנו מתכוונות להפיק את צעדת השרמוטות הגדולה ביותר שנראתה עד כה. מעבר לכך, נמשיך בפעילות השוטפת שלנו במאבק למען חברה טובה יותר.

***עם אילו ארגונים פמיניסטיים אחרים שיתפת פעולה השנה? באילו אופנים?***

שיתפנו פעולה עם "לוט"ם" בהפגנות פמיניסטיות, עם מרכז סיוע תל אביב בהפגנה השנתית ביום המאבק באלימות כלפי נשים. בנוסף, הוזמנו להרצות בכנס הבינלאומי הענק של ארגון FILIA.

אנו חברות בקואליציה נגד הדרת נשים של ארגון שתיל, חברות בקבינט למאבק באלימות כלפי נשים של ויצ"ו כמו גם בפורום הארגונים של "אני אישה".

**רוח נשית – עצמאות כלכלית לנשים נפגעות אלימות: תמר שוורץ**



**עמותת 'רוח נשית' פועלת, מאז 2007, לקידום עצמאותן הכלכלית של נשים נפגעות אלימות בישראל, וחותרת לשינוי חברתי מתוך ראייה פמיניסטית ומחויבות לצדק חברתי ומגדרי. העמותה מסייעת לנשים נפגעות אלימות פיסית, נפשית, מינית וכלכלית לפרוץ את מעגל האלימות, דרך השתלבות בתעסוקה, בירור ומיצוי זכויותיהן ופיתוח עצמאות כלכלית. העמותה סייעה עד כה ללמעלה מ-3000 נשים.. ב- 2018 קיבלה 'רוח נשית' הכרה כספק הרשמי האמון על נושא השיקום התעסוקתי לנשים נפגעות אלימות במרכזי התעסוקה העירוניים של משרד העבודה, הרווחה והשירותים החברתיים. לארגון 25 עובדות בשכר ומאות מתנדבות.**

***ספרי בקצרה על הפעילויות וההישגים שלכן השנה***

**אמנת זמינות בנקאית לנשים נפגעות אלימות** – אמנה זו היא כלי באמצעותו נרתמים הבנקים וחברות האשראי, באופן וולונטרי, להקל על נשים נפגעות אלימות את ההתמודדות הפיננסית עם חובות שנוצרו ע"י בן הזוג האלים. במסגרת האמנה מונו אנשי קשר ייעודיים, אשר מסייעים לנשים נפגעות אלימות להסדיר חובות. עד לאחרונה, חלה האמנה רק על נשים ששהו במקלטים. בשנת 2019 הורחבה תחולת האמנה והיא החלה להיות מופעלת גם לגבי נשים בקהילה, המלוות ע"י המרכזים למניעת אלימות במשפחה של משרד העבודה והרווחה (בשלב ראשון כפיילוט בשמונה מרכזים, בשלב הבא תורחב האמנה לכל המרכזים בישראל). הרחבה זו היא משמעותית משום שרוב נפגעות האלימות בישראל כלל אינן מגיעות למקלטים. היוזמה בהובלת "רוח נשית" בשיתוף עם הפיקוח על הבנקים בבנק ישראל, איגוד הבנקים ומשרד העבודה והרווחה.

**רחל המשוררת כפרזנטורית:** קמפיין חדש של "רוח נשית" לרגל יום האישה הבינלאומי לשנת 2019 גייס את המשוררת רחל, המעטרת את שטרות העשרים ₪ החדשים, להעלאת מודעות לאלימות כלכלית נסתרת.

**הרחבה של מחלקת ההרצאות והסדנאות:** "רוח נשית" מעבירה הרצאות וסדנאות לחברות הייטק, רשויות מקומיות, חברות עסקיות, מרכזי טיפול, שופטים, עורכי דין, עובדים סוציאליים ועוד. מטרת הסדנאות היא העלאת המודעות הציבורית לתופעה הרחבה של אלימות כלפי נשים, על מנת לאפשר לאנשי המקצוע ולציבור הרחב לזהות סימני אזהרה.

**חברות עסקיות נרתמות למאבק:** סופרפארם, תנובה, שטראוס, ויקטורי, הראל ביטוח, בנק הפועלים, בנק דיסקונט, לוריאל, אלדן, רולדין ועוד נרתמו השנה לסייע לנו במאבק.

**תכנית הכשרה לקוסמטיקאיות:** רוח נשית פתחה השנה תכנית בשם "הקליניקה כמרחב בטוח", בשיתוף עם חברת הקוסמטיקה KB PURE. מטרת התכנית היא להכשיר קוסמטיקאיות לזהות סימני אלימות בחיי לקוחותיהן ולהציע להן סיוע. הרעיון נולד בעקבות ההבנה של הקשר הקרוב והאינטימי בין קוסמטיקאיות ללקוחותיהן.

**בוטיק שמלות כלה:** במהלך השנה הרחבנו את הפעילות העסקית של בוטיק שמלות הכלה שלנו. הבוטיק מסייע למימון פעילות העמותה באמצעות תרומות מצד מעצבות ומעצבי אפנה.

בנוסף, "רוח נשית" הוכרה כמובילה עולמית בתחום המאבק באלימות כלפי נשים וזכתה בסטטוס "יועץ מיוחד למועצה הכלכלית חברתית של האו"ם" (ECOSOC). הארגון זכה גם ב"תו מידות לאפקטיביות" לשנת 2019 מטעם ארגון "מידות".

בשנת 2019 התרחבה "רוח נשית" ופתחה או הרחיבה שישה סניפים נוספים: בבאר שבע, נהריה, חיפה, לוד, יפו ואכסאל. כל הסניפים מעניקים שירות פרטני לנשים נפגעות אלימות, באמצעות מנהלת תכניות ומנטוריות בהתנדבות.

***ספרי לנו על התכניות לשנה הבאה***

ב2020 נרחיב את המענים לנשים נפגעות אלימות המצויות בחובות: פעילות מול רשויות המדינה ומול הבנקים. בנוסף, לאחר כינון הכנסת החדשה, נמשיך לקדם את הצעת החוק שלנו בנושא האלימות הכלכלית. נמשיך בפעילות ההסברתית להעלאת מודעות לאלימות כלכלית ונקדם יוזמות בנוגע לנשים מעוטות הכנסה המעוניינות לפתוח עסקים עצמאיים. נרחיב ונמסד את הסניפים שלנו באכסאל, חיפה, נהריה, באר שבע, לוד ויפו ונייצא את מודל העבודה הייחודי של "רוח נשית" למדינות אחרות.

***עם אילו ארגונים פמיניסטיים אחרים שיתפת פעולה השנה? באילו אופנים?***

שדולת הנשים, איתך מעכי, ויצו, נעמת, אחותי, מרכז רקמן, אם הבנים, קבוצת סינגור מזונות ילד, קרן קורת, קליניקות משפטיות באוניברסיטה העברית ובמרכז האקדמי למשפט ועסקים.

הקואליציות בהן לקחנו חלק:

* קואליציית חוק דמי מזונות, שיתוף פעולה עם שני ארגונים פמיניסטיים – "מרכז רקמן" מאוניברסיטת בר אילן ועמותת "אם הבנים" שכולל מאבק מתמשך של שנים לביטול הקיזוז בגמלת המזונות
* קואליציית ארגונים להטמעת החלטה 1325 של האו"ם בשיתוף עם עמותת "איתך מעכי – משפטניות למען צדק חברתי". במסגרת זו הדגשנו את הצורך בשיקום כלכלי של נפגעות אלימות בקהילה ע"י מתן כלים הוליסטיים כגון מיומנויות תעסוקתיות
* קואליציית אג'נדה 2030 לפיתוח יעדי קיימות גלובליים: השנה הצטרפנו לקואליציה של עשרות ארגוני חברה אזרחית, הפועלת להטמעת היעדים הגלובליים של האו"ם לשנת 2030, בישראל.
* קואליציית מתחברות להשפעה הפועלת לחיזוק השדה הפמיניסטי בישראל

**הלובי למלחמה באלימות מינית: יעל שרר**



**לובי לקידום חקיקה ומדיניות שמוסד בשנה החולפת למען טיוב הטיפול המערכתי והממסדי בנפגעות ונפגעי אלימות מינית. ללובי 40 מתנדבות ומנכ"לית בשכר.**

***ספרי בקצרה על הפעילויות המשמעותיות ועל הישגי הארגון השנה***

פרויקט דורותי – הנגשת מידע רפואי ומידע על אודות זכויות לנפגעות שמגיעות לטיפול בבתי החולים וכן חלוקת מארזים שיכילו ציוד הגייני בסיסי. נוסף על חלוקת הערכות, חקרנו את השאלה האם יש למארזים השפעה על הפחתה בתסמינים פוסט טראומתיים.

נפגשנו עם עשרות חברי וחברות כנסת והבאנו להכרזה על פתיחת חדר אקוטי באילת.

קידמנו הצעות חוק בנושא טיפול חירום בנפגעות, ביטול התיישנות, הסדרת מעמד ערכות האונס והמשך המאבק נגד השמדתן בבתי החולים. פעלנו ונמשיך לפעול להסדרת סמכויות הרופאים המטפלים בנפגעות.

***ספרי לנו על התכניות לשנה הבאה***

בשנה הבאה נמשיך בהסדרת מעמדן החוקי של ערכות האונס ובהסדרת סמכויות הרופאים המטפלים. לכשתתכנס הכנסת הבאה נמשיך בקידום הצעת החוק בנושא טיפול חירום בנפגעות. נמשיך לקדם את פתיחת החדר האקוטי באילת ונפעל לקידום פתיחת חדר נוסף באזור השרון.

בנוסף, אנו מקוות להתחיל לעסוק בתחומים נוספים כמו מערכת בריאות הנפש, ביטוח לאומי והטיפול המערכתי בפגיעה מינית בקטינים.

***עם אילו ארגונים פמיניסטיים אחרים שיתפת פעולה השנה? באילו אופנים?***

המיזם למניעת התעללות בילדים, קרן בריאה, שדולת הנשים